《北寺小阁戏作呈广心诸公》
宋代·洪朋

帝青一色女墙头，况复龙山影里游。草阁柴扉依佛界，白沙翠竹使人愁。

可惜可怜空掷度，罗袜凌波渺何处。会须桃叶倚春风，判却扁舟入烟雾。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。